**Djela ženskosti** (ili **ženske radnje**) je filozofski koncept, rabljen u ranom hrišćanstvu, koji se odnosi na seksualnost, rađanje i razmnožavanje. Neki ranohrišćanski pisci su tumačili da pod "delima žena" podrazumeva požudu, rađanje i truljenje.

Evanđelje po Egipćanima
-----------------------

Evanđelje po Egipćanima, koje ima oblik dijaloga između Isusa i Salome, pominje "ženske radnje":

> Saloma: "Dokle će smrt vladati?"  
> 
> 
> 
> Isus: "Dokle god žene budu rađale. A ja sam došao da okončam ženske radnje."   
> 
> 
> 
> Saloma: "Onda sam dobro učinila što nisam rodila." 
> 
> 

Isusu se ovde pripisuje zastupanje celibata, što je učenje koje su zastupali neki rani hrišćani, poput enkratita. Ovi hrišćani odbacuju brak i hvale celibat, odnosno "prihvataju seksualni asketizam kao sredstvo razbijanja smrtonosnog kruga rođenja i prevazilaženja navodne grešne razlike između muškog i ženskog, omogućavajući svim osobama povratak na ono što je shvaćeno kao njihovo iskonsko i androgeno stanje."

Na Salomino pitanje kada će im stvari o kojima ga pitahu biti znane, Isus je odgovorio:

> Kada zgazite haljine stida, i kada dva postanu jedno, a muško i žensko niti muško niti žensko.
> 
> 

Ova Isusova izreka ima paralele u Jevanđelju po Tomi.

Dijalog Spasitelja
------------------

|  |  |  |
| --- | --- | --- |
| "| Što je rođeno od istine, ne umire. Što žena rodi, to umire. | "|

Dijalog Spasitelja govori kako Isusovi učenici još uvek nisu našli spokoj jer još uvijek nose breme puti, odnosno "djela ženskosti". Prema Dijalogu Spasiteljevom, Isus upozorava svoje učenike »*da se mole na mestu gde nema žene*«, i »*da unište dela ženskosti*...«  Ta je tema, neprekidnost ženskoga djela, odnosno produženje ljudske vrste putem rađanja, istaknuta u posljednjem dijelu di­jaloga. U svim ovim slučajevima meta nije žena nego sila seksualnosti. Tako Marija Magdalena, zajedno sa Judom i Matejom, odbacuje »dela ženskosti« — što očigledno znači polni snošaj i razmnožavanje. Neki autori tumače da "uništenje djela ženskosti" ne govori o seksualnoj askezi, već o tajnom rođenju kroz onoga "koji dola­zi od Oca".

Ostalo
------

U nekolicini ranohrišćanskih spisa se govori o tome da žena treba sebe učiniti muškarcem.

Evanđelje po Tomi prenosi Isusovu izreku da Marija mora postati muško da bi postala »živi duh«.

> Jer svaka žena koja načini sebe muškarcem ući će u carstvo nebesko.
> 
> – Evanđelje po Tomi

Evanđelje po Mariji opisuje kako Marija podstiče ostale učenike da hvale Isusa:

> ...jer on nas je pripremio i načinio nas muškarcima.
> 
> – Evanđelje po Mariji

Izvori
------

1. 1 2 3  The Gospel of the Egyptians
2. ↑  „Gospel of the Egyptians (Egypt, 100-150 CE)". Arhivirano iz originala na datum 2011-05-14. Pristupljeno 2011-06-17.
3. ↑  Cameron, Ron, 1982. *The Other Gospels : Non-Canonical Gospel Texts* (Philadelphia, PA: The Westminster Press)
4. ↑  Dijalog Spasitelja, 140
5. ↑  Dijalog Spasiteljev 144.16—20, u: NHL 237.
6. ↑  Elejn Pejgels - Gnostička evanđelja (scribd)
7. ↑  Izvorni koptski tekstovi Arhivirano 2013-10-31 na Wayback Machine-u (Dijalog Spasitelja, uvod: Helmut Koestler i Elaine H. Pagels)
8. ↑  Jevanđelje po Mariji 9.20, u NHL 472.

Vidi još
--------

* Rano hrišćanstvo